NaiveNeuron/SloPal huggingface dataset:
Glváč, Martin, podpredseda NR SR (2016-04-22):
Ďakujem veľmi pekne. S faktickými poznámkami sa prihlásili traja páni poslanci, posledný pán Anton Hrnko. Ukončujem možnosť prihlásiť sa s faktickými. Nech sa páči, pán poslanec Bagačka.
Holý, Štefan, podpredseda vlády SR (2021-04-01):
Vážený pán predsedajúci, vážené panie poslankyne, vážení páni poslanci, dovoľujem si vám uviesť vládny návrh zákona o podpore ekologických vozidiel cestnej dopravy a o zmene a doplnení niektorých zákonov, cieľom ktorého je transpozícia smernice Európskeho parlamentu a Rady č. 2019/1161 z 20. júna 2019, ktorou sa mení smernica 2009/33/ES o podpore ekologických a energeticky úsporných vozidiel cestnej dopravy. Podpora ekologických vozidiel je v súčasnosti v rámci platného legislatívneho rámca upravená v zákone č. 158/2011 Z. z. o podpore energeticky a environmentálne úsporných motorových vozidiel a o zmene a doplnení niektorých zákonov, ktorý predstavuje transpozíciu smernice Európskeho parlamentu a Rady č. 2009/33/ES z 23. apríla 2009 o podpore ekologických a energeticky úsporných vozidiel cestnej dopravy. Úprava tejto smernice, a teda aj národnej legislatívy, v ktorej je transponovaná, bola zo strany Európskej komisie vyhodnotená ako nedostatočná pre plnenie ambicióznych environmentálnych cieľov, pričom z pohľadu vyhodnocovania reálnych dopadov praktického aplikovania tejto smernice Európska komisia dospela k záveru, že neviedla k trhovému vzostupu ekologických vozidiel v Európskej únii najmä pre nedostatky v oblasti rozsahu jej pôsobnosti a v jej ustanoveniach týkajúcich sa nákupu vozidiel. Nová smernica o podpore ekologických vozidiel je súčasťou komplexnej politiky Európskej únie, ktorej cieľom sú ambiciózne záväzky v oblasti znižovania emisií skleníkových plynov o minimálne 40 % do roku 2030, zvýšenia podielu spotreby energie z obnoviteľných zdrojov aspoň o 27 %, dosiahnutie aspoň 27 % úspor energie a zvýšenia energetickej bezpečnosti, konkurencieschopnosti a udržateľnosti v Európskej únii. Smernica o podpore ekologických vozidiel je v rámci tejto komplexnej politiky zameraná na dekarbonizáciu odvetvia dopravy, a to predovšetkým prostredníctvom agregácie nákupu ekologických vozidiel, a to spôsobom ustanovenia požiadavky na minimálne percentuálne podiely ekologických vozidiel pri zadávaní vymedzených zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a pri uzatváraní zmlúv o službách vo verejnom záujme v osobnej doprave. Dovoľujem si vás požiadať o podporu predloženého návrhu. Ďakujem za pozornosť.
Číž, Miroslav, podpredseda NR SR (2015-09-30):
Ďakujem, pani spravodajkyňa. Otváram rozpravu. Písomnú prihlášku do rozpravy nemám. Registrujem prihlášku pána poslanca Kuffu. Do rozpravy, pán poslanec? Pokiaľ nikto iný. Je trinásť hodín a so všeobecným súhlasom, pokiaľ nemáte dlho, ak je všeobecný súhlas? Ďakujem pekne. Máte slovo, pán poslanec.
Šuca, Peter, poslanec NR SR (2015-12-01):
Ďakujem pekne za slovo, pani predsedajúca. Vážená pani podpredsedníčka Jurinová, no veľmi ste ma prekvapili vaším vystúpením k predmetnému návrhu zákona. Na úvod ste rozprávali o tom návrhu zákona, o tom odškodnení obetí komunizmu, nazvem to tak slangovo, pracovne, protikomunistickom zákone. Ja musím povedať, že som sa vtedy zdržal hlasovania. A som na to hrdý. Je mi ľúto osudu pani poslankyne Šípošovej, jej blízkych, ale čisto, medzi nami Štátna bezpečnosť, štátny orgán, ktorý riešil násilné trestné činy, vraždy, znásilnenia, rozkrádačky, nebol iba na boj s vnútorným nepriateľom. Tam boli ľudia, ktorí niečomu verili, ktorí chodili do roboty a robili si svoju robotu. Preto som sa zdržal hlasovania o tomto vašom zákone. Stojím si za tým, čo som teraz povedal. Vážená pani podpredsedníčka Jurinová, pri tomto zákone, ktorý predložil pán minister spravodlivosti, mali by sme sa baviť o filozofii skráteného legislatívneho konania. Rozprávali ste o všeličom možnom, nie o tom, o čom ste rozprávať mali. Nie poslanci strany SMER šíria strach. Strach šírite vy. Strach šírite v diskusii hodinu, nie poslanci strany SMER ho šíria. Položil som si filozofickú otázku, či máme alebo nemáme skúsenosti s terorizmom. Keď ich budeme mať, keď na Slovensku budú zomierať ľudia, potom bude neskoro niečo proti tomu robiť. Spomenuli ste nákup samopalov. Myslím, sa spomínalo Francúzsko (Charlie Hebdo).. Keby ste pozorne počúvali, o čom sa bavíme, o čom rokujeme. Tak buďte taká láskavá, skúste si pozrieť novelu zákona o zbraniach a strelive, kde sme reagovali na nákup tých zbraní, expanzných zbraní. Skúste si ho, prosím, pozrieť. A nemýľte si pojmy s dojmami. Ďakujem pekne.
Gašpar, Tibor, poslanec NR SR (2024-02-08):
Budeme hlasovať o bode 217 druhého pozmeňujúceho návrhu poslanca Galka.
Matečná, Gabriela, ministerka pôdohospodárstva a rozvoja vidieka SR (2017-04-06):
Vážený pán predsedajúci, vážené panie poslankyne, páni poslanci, pán poslanec, očakávame, že rozhodnutie o schválení alebo neschválení žiadosti v súvislosti s výzvou na podopatrenie 61, to znamená podpora na začatie podnikateľskej činnosti pre mladých poľnohospodárov Programu rozvoja vidieka 2014 – 2020 bude poskytovateľ Platobná agentúra vydávať ešte tento mesiac po pozitívnej alebo negatívnej správe. Ak bude pozitívna, okamžite sa začnú podpisovať zmluvy s mladými farmármi. Predmetná výzva, na predmetnú výzvu bolo alokovaných 25 mil. eur, ale vzhľadom na veľké množstvo žiadostí, ktoré prišlo na Pôdohospodársku platobnú agentúru, tak sme dohodli s Asociáciou mladých farmárov a alokovali sme pri druhej modifikácii, ktoré sme dohodli v Bruseli, ďalších 18 plus 5 zo starej výzvy, čiže ešte ďalších 23 miliónov, ale tam predpokladáme, že tú ďalšiu výzvu pre mladých farmárov budeme na úvod roka 2018 dávať ešte. Čiže táto výzva v objeme 18, teda 25 miliónov tento mesiac, hneď sa budú podpisovať zmluvy a ďalšia výzva, kde sa nám podarilo presunúť v rámci PRV-čka nejaké peniaze, 18 plus 5, 23, budú, začiatkom budúceho roka vypíšeme. Stačí takto? Myslím, že celkom pozitívna správa už pre mladých farmárov.
Glváč, Martin, podpredseda NR SR (2018-05-16):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 31. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 858, spoločná správa výborov má tlač 858a. Poprosím ministerku zdravotníctva Andreu Kalavskú, aby vládny návrh zákona odôvodnila. Nech sa páči, pani ministerka.
Kalivoda, Peter, poslanec NR SR (2024-04-30):
Ďakujem pekne, pán predsedajúci. Tak len pre opravu, pani kolegyňa, nemusíte na mňa hádzať rukou, len vás chcem opraviť, volám sa Peter Kalivoda, Peter Náhlik je kolega, ktorý sedí vedľa mňa. Aspoň to by ste sa mohli naučiť, keď už tu idete moralizovať a kázať takým tým vaším mentorským štýlom. Ja vás pekne poprosím, obracajte sa na svojich kolegov poslancov, ale so všetkou úctou, vy nie ste ten človek, ktorý by mne alebo ktorémukoľvek môjmu kolegovi mohol kázať a prehovárať do svedomia. Ďakujem pekne, takže nabudúce sa, prosím, toho zdržte.
Hajko, Jozef, poslanec NR SR (2023-12-20):
Kolega Horecký, ako vždy vecne, odborne, s nadhľadom. Takto budú poslanci KDH vystupovať, dávam možno týmto odpoveď aj ďalším. Pán Horecký posúdil kapitolu školstva, ako ju posúdil, je to bývalý minister školstva a keď tam našiel pozitíva, tak tam našiel, nemáme problém poukázať na pozitíva, keď ich nájdeme pod návrhmi politikov, ktorí sú oproti nám v opozícii. Druhá vec, čo poviem, pán Horecký spomínal dôležitosť vzdelávania, nepoviem školstva, ale vzdelávania vôbec pre ekonomiku celého štátu, ja roky, roky pracujem v oblasti týkajúcej sa podnikateľského prostredia, stýkam sa s podnikateľmi, spoluzakladal som Podnikateľskú alianciu Slovenska, bol som tam riaditeľom, mal som tam kadejaké funkcie. Takže len preto to hovorím, nechcem sa s tým nejako vystavovať, len preto to hovorím, aby tieto slová ďalšie moje mali váhu. Kým pred 20 rokmi sa na prvých miestach prekážok skvalitnenia podnikateľského prostredia spomínali veci ako vymožiteľnosť práva, vysoké dane, vysoké odvody a tak ďalej, žiaľ, to sa spomína aj dnes, školstvo bolo rozdeľované niekde, niekde na konci prvej desiatky. Dnes je na čele, dá sa povedať, ináč navrchu, niekde na popredných priečkach. Takže to vzdelávanie je kľúčovou vecou vôbec pre náš biznis, keď tu riešime, čo robiť s firmami budúci rok, ako ich budeme zdaňovať a vyrubovať im vyššie odvody, tak sa trošku zamyslime aj nad tým, že aby sme im dodávali ľudí, ktorí budú vzdelaní v odbore, ktoré tie firmy potrebujú a potom vlastne schopní prinášať, títo ľudia, hodnoty pre zamestnávateľov.
Kaník, Ľudovít, poslanec NR SR (2010-10-21):
Dajte, prosím, hlasovať o bodoch 7 až 13 spoločne s odporúčaním schváliť.
Mihál, Jozef, poslanec NR SR (2014-07-01):
No, veď ja súhlasím s tým, že to nie je dobré. Súhlasím s tým, že legislatíva nie je v poriadku, ale teda nenavrhujem, ale navrhoval by som, keby som sa do toho problému nejako obul, aby teda sa zmenil príslušný zdravotnícky, neviem presne jeho číslo a tak ďalej, aby sa zmenil príslušný zdravotnícky zákon, aby zamestnávateľ bol povinný uhrádzať, keď už nie všetko, tak aspoň časť tých nákladov, ktoré má spojené ten zamestnanec s ďalším vzdelávaním. Veď viem, ako to napríklad je napísané v Zákonníku práce, a trošku sa čudujem, že vôbec existuje nejaký taký predpis v zdravotníctve, ktorý núti toho samotného lekára alebo zdravotníckeho zamestnanca, pracovníka všeobecne, aby si to platil sám. Pretože inak Zákonník práce vo všeobecnosti hovorí, že takéto výdavky financuje zamestnávateľ. Takže čudujem sa, že to nefunguje, a teraz kvôli tomu, že to nefunguje v zdravotníctve, vŕtať a destabilizovať daňový systém nejakou ďalšou výnimkou, to je jednoducho nesystémové riešenie, ten problém je úplne inde. A okrem iného chcem povedať jednu vec, ktorá je, myslím, jasná každému. Ak povedzme ten lekár musí dať dajme tomu tisíc euro na to svoje ďalšie vzdelávanie ako výdavky, ktoré mu teda nikto dnes nepreplatí, tak takýmto riešením ušetrí 19 % na dani, čiže z tých 1 000 euro sa mu – obrazne povedané – 190 vráti. Ja hovorím o tom, nech mu celých 1 000 euro preplatí zamestnávateľ, lebo takto riešiš len tých 190 a kde zostane tých 810? Kde má na to zobrať? Aj kvôli tým osemstodesiatim eurám, keď má teda odísť do zahraničia, keď to má byť nejaký jeho motív, tak odíde.
Paška, Pavol, predseda NR SR (2012-10-18):
Hlasujeme. (Hlasovanie.) 135 prítomných, 100 bolo za, 1 proti, 32 sa zdržalo, 2 nehlasovali. Schválili sme vládny návrh novely zákona č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách. Pani poslankyňa Mazúrová uvedie v druhom čítaní hlasovanie o vládnom návrhu zákona o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov . Je to tlač 191.
Hrušovský, Pavol, podpredseda NR SR (2011-09-14):
Pán poslanec Podmanický. 14. septembra 2011
Hrnčiar, Andrej, podpredseda NR SR (2019-05-14):
Ďalším vystupujúcim v rozprave je pán poslanec Klus.
Paška, Pavol, predseda NR SR (2014-11-08):
(Hlasovanie.) Prítomných je 133 poslancov, 53 bolo za, 79 proti, 1 sa zdržal. (Potlesk.) Konštatujem, že Národná rada nevyslovila nedôveru predsedovi vlády Slovenskej republiky Robertovi Ficovi. (Dlhotrvajúci potlesk. Zapískanie v sále.) Pán poslanec Abrhan.
Laššáková, Jana, podpredsedníčka NR SR (2015-05-14):
V poradí tretiu otázku položil pán poslanec Martin Poliačik ministrovi, ministrovi určenému spravovaním vecí ministerstva hospodárstva Petrovi Kažimírovi. Aha, už si tu, pán poslanec. A otázka znie: „Vážený pán minister hospodárstva, má Slovenská obchodná inšpekcia informácie o výskyte tzv. kazítok v nejakých výrobkoch? Ak áno, mohli by ste, prosím, poskytnúť informáciu o ich počte, prípadne charaktere, v akom druhu výrobkov sa vyskytli a podobne? Boli v tejto súvislosti uložené nejaké sankcie alebo boli, respektíve sú vedené nejaké súdne spory?“ Poprosím vás, pán minister, o odpoveď, ako aj o oznámenie o ukončení odpovede. Nech sa páči.
Laššáková, Jana, podpredsedníčka NR SR (2013-05-17):
Nech sa páči, pán poslanec Gaži, máte slovo.
Hladký, Pavol, poslanec NR SR (2011-09-14):
S odporúčaním gestorského výboru návrh zákona schváliť.
Hrušovský, Pavol, podpredseda NR SR (2011-03-29):
Zapnite pána poslanca Bašku, poprosím.
L. Miklós, minister životného prostredia SR: (2002-05-15):
Verím, vážené pani poslankyne, vážení páni poslanci, že aj tento zákon nájde u vás podporu a posuniete ho do druhého čítania. Ďakujem pekne. I. Presperín, podpredseda NR SR: Ďakujem, pán minister. Prosím, dávam slovo poslancovi Ladislavovi Ambróšovi ako určenému spravodajcovi výborom pre životné prostredie a ochranu prírody. Nech sa páči. L. Ambróš, poslanec: Vážený pán predsedajúci, vážené pani poslankyne, páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil v prvom čítaní o vládnom návrhu zákona o environmentálnom označovaní výrobkov, tlač 1478, ako spravodajca určený Výborom Národnej rady Slovenskej republiky pre životné prostredie a ochranu prírody. Čo sa týka môjho stanoviska k návrhu tohto zákona v prvom čítaní, konštatujem, že predmetný návrh zákona spĺňa po formálno-právnej stránke všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku Národnej rady ako i náležitosti určené v legislatívnych pravidlách. S ohľadom na oprávnenia, ktoré pre mňa ako pre spravodajcu výboru vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady na tom, že po rozprave odporučí predmetný návrh zákona prerokovať v druhom čítaní. Súčasne odporúčam v zmysle § 74 ods. 1 zákona Národnej rady o rokovacom poriadku v súlade s rozhodnutím predsedu Národnej rady Slovenskej republiky č. 1722 prideliť návrh zákona v druhom čítaní na prerokovanie ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným návrhom predsedu Národnej rady Slovenskej republiky výbor pre životné prostredie a ochranu prírody, pričom v súlade s rozhodnutím predsedu Národnej rady Slovenskej republiky č. 1764 odporúčam výborom, ktorým bol návrh zákona pridelený, prerokovať ho v lehote do 30 dní a gestorský výbor v lehote do 32 dní od prerokovania tohto zákona v prvom čítaní na schôdzi Národnej rady. Pán predseda, ďakujem, skončil som a odporúčam otvoriť rozpravu k uvedenému návrhu zákona. I. Presperín, podpredseda NR SR: Ďakujem, pán poslanec. Otváram všeobecnú rozpravu o tomto bode programu. Písomne nikto prihlásený, pýtam sa, kto ústne? Nikto. Vyhlasujem všeobecnú rozpravu o tomto bode programu za skončenú. Prerušujem rokovanie o tomto bode. Ďakujem. Nasleduje prvé čítanie o vládnom návrhu zákona o obaloch a o zmene a doplnení niektorých zákonov. Máte ho ako tlač 1515, rozhodnutie predsedu 1735. Prosím, pán minister, aby ste sa ujali slova.
Krajčí, Marek, poslanec NR SR (2022-06-23):
Tým sme vyčerpali hlasovanie o všetkých pozmeňujúcich návrhov zo spoločnej správy a z rozpravy, pán predseda. Mám splnomocnenie gestorského výboru podľa § 84 ods. 2 zákona o rokovacom poriadku, aby sa tretie čítanie konalo ihneď. Dajte, prosím, o tom návrhu hlasovať.
Grendel, Gábor, podpredseda NR SR (2020-07-24):
Jedenásť faktických poznámok, končím možnosť prihlásiť sa s faktickými poznámkami. Pán poslanec Ňarjaš by mal ísť ako prvý, ale nevidím ho v sále. (Reakcia z pléna.) Aha, pardon. Tak nech sa páči, pán poslanec.
M. Číž, podpredseda NR SR: (2006-12-12):
S faktickými poznámkami sa hlásia pán poslanec Rydlo a pán poslanec Halecký. Uzatváram možnosť prihlásiť sa s faktickou poznámkou. Slovo má pán poslanec Rydlo.
Petrák, Ľubomír, poslanec NR SR (2020-07-24):
Ďakujem pekne za slovo. Pán kolega, musím povedať, že aj keď Progresívne Slovensko nepatrí moc medzi mojich favoritov, úplne sa stotožňujem s obsahom tohto listu, a tak ako oslovil vás, oslovil aj mňa. A ak by som ja zase lovil v nejakých statusoch facebookových alebo facebookových vodách, tak by som narazil v jednej politickej strane, ktorá je súčasťou vládnej koalície, na hodnotenie prvých 100 dní vlády, kde predstaviteľ tejto strany hovorí: „Rozprávali sme sa s našimi priateľmi z Progresívneho Slovenska spolu o budúcich príležitostiach." Myslím si, že existuje v tejto chvíli príležitosť vysporiadať sa s Igorom Matovičom, a budem rád, keď preukážu svoju principiálnosť.
Vitteková, Anna, poslankyňa NR SR (2014-07-04):
Pán predseda, v rozprave vystúpili k uvedenému zákonu siedmi poslanci. Teraz budeme hlasovať najskôr o pripomienkach prezidenta Slovenskej republiky 1 až 3 uvedených v časti III správy výboru, a to spoločne so stanoviskom gestorského výboru neschváliť.
Tomáš, Erik, poslanec NR SR (2020-06-04):
Pán kolega Grendel, ty dobre vieš, že ja ťa rešpektujem a vážim si ťa, ale musím povedať, že tvoje vystúpenie – zvlášť osobné – je v tomto prípade veľmi citlivé, pretože všetci dobre vieme, a ty to určite nebudeš popierať, že máš veľmi blízky vzťah k Danielovi Lipšicovi. Tak preto možno by som očakával také, takú priamočiarejšiu reč bez tých zbytočných možno póz a nejakých spomienok na históriu. Keď už si sa, keď sme pri tom, tak len jeden fakt. Napokon riešenie na zrušenie Mečiarových amnestií našla naša vládna koalícia a bolo ústavné to riešenie, čo potvrdil aj Ústavný súd. Nenašiel si ju ani ty, ani pán Budaj, ani nič podobné napriek tým pokusom. Našlo sa ústavné riešenie a dalo by sa o tom veľa rozprávať. Ak ty hovoríš tiež, že to bude najotvorenejšie, najtransparentnejšie výberové konanie, sám dobre vieš, že je šité len a len na tvojho priateľa Daniela Lipšica, a preto by som očakával, že povieš, že áno, Daniel Lipšic bude dobrým generálnym prokurátorom, a basta, a preto to ideme urobiť, pretože keď niekto podrobne lupou číta tú novelu zákona, nič iné z toho nevyplýva. Takto to je a ostatní kandidáti, bohužiaľ, budú len, ako Česi hovoria, také křoví. Skúste sa ešte zamyslieť. Zmeňte tú novelu podľa všetkých odporúčaní, my podporujeme veľa dobrých vecí, verejné vypočutie, rozšírenie navrhovateľov a nájdime spoločného generálneho prokurátora z radov prokurátorov. Vieme si predstaviť, že podporíme kvalitného prokurátora, a ten, keby prešiel naprieč politickým spektrom, tak bude mať veľmi silný mandát. O politizácii nehovoríme len my, ale kadekto.
Bugár, Béla, podpredseda NR SR (2010-09-07):
Pán poslanec Slafkovský.
Aštaryová, Zuzana, poslankyňa NR SR (2011-02-03):
Takže pán predsedajúci, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte, hlasovať.
Laššáková, Jana, podpredsedníčka NR SR (2012-06-29):
Pán poslanec Bublavý, nech sa páči.
R. Madej, poslanec: (2007-12-12):
Chcem ale povedať, že samotná podstata druhého piliera, ktorú zaviedla minulá pravicová koalícia, je typická pre pravicové strany. Kapitalizáciu riešiť súkromnými správcovskými spoločnosťami. Tých možností v tom čase bolo viacej. Kapitalizačná rezerva v Sociálnej poisťovni, verejnoprávnej inštitúcii atď. To znamená, že prišli ste so svojím riešením v tom čase asi typickým pre pravicové strany a my sa s tým musíme v súčasnosti vysporiadať. Určité percento ľudí v tom druhom pilieri aj vďaka tým obrovským províziám, ktoré boli osemtisícové, sa tam dostalo do druhého piliera, ktorí tam nemajú čo hľadať. Je preto podľa mňa dôležité im dať možnosť vystúpiť, ak by zotrvanie v druhom pilieri bolo pre nich nevýhodné. Čo sa týka sociálne dezorientovanej vlády. Nehnevajte sa, ale mi to pripomína ministerstvo práce za čias bývalej pravicovej vlády a ministra Kaníka, ktorého ste podporovali.
Laššáková, Jana, podpredsedníčka NR SR (2013-03-25):
Na vystúpenie pána poslanca nie sú faktické poznámky. Nech sa páči, pán poslanec Hrušovský, máte slovo.
Solymos, László, poslanec NR SR (2011-10-11):
Ďakujem pekne. Ďakujem pekne za všetky príspevky a faktické poznámky. V každom prípade, pán poslanec Chren, k tebe len toľko, že tiež si myslím, že v Európskej únii nefunguje všetko tak, ako by malo fungovať. Tiež si myslím, že sa tam spravili chyby, a dôsledok tých chýb, aj dôsledok tých chýb je tá situácia, ktorá teraz nastala. Ale v každom prípade, keď tie chyby chceme nejakým spôsobom opraviť a chceme byť pri tom a chceme mať na to nejaký, mať nejaký dosah, tak musíme sedieť pri tom stole. A k tomu, aby sme pri tom stole sedeli aj naďalej, tak teraz zase už hovorím aj pánovi Somogyimu, že to nie je optický klam, kde ma presvedčí väčšina, ale proste, keď my tam chceme sedieť pri tom stole, tak máme zodpovednosť voči tej väčšine. A keď profitujeme z toho klubu, elitného, tak máme voči nim aj nejakú zodpovednosť. Pánom kolegom všeobecne z poslaneckého klubu SaS len toľko, že jedna vláda sa dá položiť za 20 sekúnd, alebo môžeme položiť za 20 sekúnd, otázne je to, že čo je potom a že koľko nás to bude stáť. Ďakujem.
Ďuriš Nicholsonová, Lucia, podpredsedníčka NR SR (2018-06-19):
Pani poslankyňa, ozaj vás veľmi nerada prerušujem, lebo mimoriadne zaujímavý aj návrh, musím povedať, aj toto vaše vystúpenie, ale je 19. hodín, ja to v tejto chvíli preruším, ak dovolíte.
Grendel, Gábor, podpredseda NR SR (2022-05-06):
V rozprave teraz vystúpi pán poslanec Martin Beluský, pripraví sa pán poslanec Milan Mazurek.
Hambálek, Augustín, poslanec NR SR (2022-11-08):
Ďakujem. Týmto sme rozhodli o všetkých návrhoch podaných v druhom čítaní. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predseda, hlasovať.
Číž, Miroslav, poslanec NR SR (2018-10-24):
... žijeme vo veľmi zvláštnych dobách. Sme v tejto slušnej strane, ktorá tu aj teraz sa prejavuje, tú hĺbku intelektu a prejavov, ktoré spravidla s múdrosťou nemajú ale absolútne nič spoločné, tak ten človek vykrikuje predsedovi strany, súperovi a bývalému premiérovi trojnásobnému a štvornásobnému, ako patrí do basy. Ďalší, pán kolega Galko vykrikuje, že všetci, ja a všetci ostatní sme zločinecká skupina. Teraz dokonca pán Budaj rovnakým spôsobom zistil veľmi investigatívne, že tu sedí zločinecká skupina. Síce potom začal vyprávať, ako treba s nimi rokovať a podobne. Pán Budaj, vy ste podľa môjho názoru mali veľkú šancu byť symbolom nových moderných dejín Slovenska a pravdepodobne vám nič nebránilo od roku ’90 povedzme, že aby ste predložili tejto spoločnosti zmysluplný program, ktorá nepochybne ten váš čistý, slušný, etický a jemný charakter ocení, a mohli ste to Slovensko viesť s pánom Osuským a tak ďalej. A sledoval som vaše pokusy a napriek teda tomu vášmu charakterovi, charakteru, ktorý sám tak značne oceňujete, ste sa dostali do parlamentu teraz na šnúrkach nohavíc pána Matoviča s jeho štvorčlennou stranou. Nenapadlo vás, že urážate aj 17-tisíc členov našej strany a že urážate 27 % ľudí, ktorí nás volili? Toto má byť ten váš odkaz novembra, o ktorom toľko rozprávate? Vy ste tou etickou ikonou, ako má vyzerať politický život, etika politického života? Akým spôsobom máme teda dobýjať tú kvalitu, ktorú potrebujeme pre tú krajinu, v tejto atmosfére? Podarilo sa vám rozdeliť spoločnosť, nepochybne, Sulík vykrikuje, že my sme ju rozdelili. Máme za sebou to, čo sme o sebe, o našej strane počúvali po tragickej udalosti smrti novinára a doteraz čo robíte, tie neuveriteľné hyenistické prejavy neustále s tým, že absolútne nie ste ochotní vstúpiť do slušného, korektného, demokratického, pán Osuský, demokratického boja, programového, hodnotového. Teraz tu aj spolu s pánom Dostálom máte neuveriteľné veci o verejnej a neverejnej voľbe. Čo ste, preboha, čítali? Veď to sú tak insitné hlúposti, čo vyprávate, pán kolega, že to sa ozýva až v nebi! Ktorú, ktorú literatúru mám doporučiť, aby ste si pozreli... (Prerušenie vystúpenia predsedajúcou.)
J. Richter, poslanec: (2009-02-17):
Vážený pán podpredseda Národnej rady, vážené pani poslankyne, páni poslanci, predkladám v druhom čítaní za skupinu navrhovateľov poslaneckú novelu zákona č. 372/1990 Zb. o priestupkoch. Podľa Ústavy Slovenskej republiky poslanca Národnej rady Slovenskej republiky nemožno trestať ani disciplinárne stíhať, ani vziať do väzby bez súhlasu Národnej rady Slovenskej republiky. Možno však prejednať priestupok, o ktorom to ustanoví zákon. V nadväznosti na ústavu zákon o priestupkoch ustanovuje, že podľa tohto zákona možno prejednať konanie poslanca Národnej rady, ktoré je priestupkom, spáchaním, porušením zákona, používať alkoholické nápoje alebo iné návykové látky pri vykonávaní činnosti, pri ktorej by mohlo dôjsť k ohrozeniu života alebo poškodeniu majetku. Doterajšie skúsenosti pri vykonávaní tohto zákona ukázali, že je žiaduce jeho konkretizovanie, a to konkrétne o možnosť prejednať konanie poslanca ako priestupok, ak sa odmietne podrobiť vyšetreniu na prítomnosť alkoholu alebo inej návykovej látky, ak je účastníkom dopravnej nehody. Za navrhovateľov uvádzam, že pripomienky, ktoré predložil legislatívny odbor Národnej rady, ktoré sú obsiahnuté v spoločnej správe k účinnosti tohto zákona akceptujeme. Vážené kolegyne, kolegovia, týmto sa u vás uchádzame o podporu schválenia tejto poslaneckej novely. Ďakujem.
Číž, Miroslav, podpredseda NR SR (2015-02-12):
Pán poslanec Martvoň.
Brocka, Július, poslanec NR SR (2011-02-02):
Vážený pán podpredseda, vážený pán minister, dámy a páni, dovoľte, aby som predniesol spravodajskú informáciu k tomuto poslaneckému návrhu zákona. Pán predseda Národnej rady ho navrhol prideliť výborom, navrhol aj gestorsky výbor vrátane lehôt na jeho prerokovanie. Návrh zákona spĺňa všetky náležitosti aj podľa rokovacieho poriadku, aj podľa našich legislatívnych pravidiel, aby sme o ňom mohli rokovať. Navrhovaná úprava je v súlade s Ústavou Slovenskej republiky. A ako spravodajca výboru odporúčam, aby po rozprave Národná rada rozhodla podľa § 73 ods. 3 písm. c) prerokovať uvedený návrh zákona v druhom čítaní. Zároveň odporúčam ho prideliť nasledovným výborom: ústavnoprávnemu výboru, Výboru Národnej rady pre verejnú správu a regionálny rozvoj, výboru pre financie a rozpočet. A ako gestorsky výbor, samozrejme, odporúčam výbor pre sociálne veci. Zároveň navrhujem, aby ho prerokovali výbory, ktorým bude návrh zákona pridelený, v termíne do 16. marca 2011 a gestorsky výbor do 18. marca 2011. Pán podpredseda, ďakujem. Môžete otvoriť rozpravu.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 120 poslancov, za 1, proti 87, zdržalo sa 31, nehlasoval 1. Ani tento bod zo spoločnej správy sme neschválili.
P. Paška, predseda NR SR: (2008-05-21):
Pán podpredseda Číž sa hlási s procedurálnym návrhom.
Grendel, Gábor, podpredseda NR SR (2022-04-28):
S ďalšou faktickou poznámkou pán poslanec Peter Šuca.
Blanár, Juraj, podpredseda NR SR (2020-12-17):
Pán poslanec Kočiš. (Reakcie z pléna.) Poprosím pokoj, môžete sa prihlásiť s faktickou poznámkou všetci. (Ruch v sále.) Páni poslanci, páni poslanci, pokoj. Poprosím, pán poslanec Kočiš. (Reakcie z pléna.) Pán poslanec Pročko, pokoj prosím v rokovacej sále. (Reakcie z pléna.) Pán poslanec Suja. (Reakcie z pléna.) Pokoj v rokovacej sále. Poprosím, pán poslanec Suja, pán poslanec Suja. (Ruch v sále.) Pán poslanec Suja (zaznievanie gongu), pán poslanec Suja, poprosím vás. (Neutíchajúci ruch v sále.) Pán poslanec Suja, pán poslanec Suja. (Reakcia poslankyne.) Poprosím vás, zachovajte pokoj v rokovacej sále. Sme pred Vianocami, a ak sa chcete vyjadriť na adresu niekoho, máte možnosť vo faktickej poznámke. Pán poslanec Suja to urobil, aj kolega to môže, ale poprosím, zachovajme pokoj. Dajte kompletne čas pánovi poslancovi Kočišovi, ktorý ide s ďalšou faktickou poznámkou. Nech sa páči.
Hort, Milan, podpredseda NR SR (2011-07-11):
Posledný s faktickou poznámkou prihlásený je pán poslanec Ľudovít Jurčík. Nech sa páči.
Kollár, Miroslav, poslanec NR SR (2020-06-04):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu v Národnej rade Slovenskej republiky v prvom čítaní. Prosím, dajte o mojom návrhu hlasovať, vážený pán predsedajúci.
Ondruš, Branislav, poslanec NR SR (2011-09-14):
Ďakujem pekne, pán predseda. Pani kolegyňa, vaše vystúpenie bolo nekorektné, neúprimné a lživé. Ja viem, že ste jedinou politickou stranou, ktorá má podpredsedu pre marketing a z tohto hľadiska je pre vás marketing kľúčovým pilierom vašej politiky, ale musím povedať, že teraz ste skutočne zabalili do krásneho obalu čosi hnilé. Pretože to, čo ste hovorili, jednoducho nie je pravda. A ja zareagujem len na tri veci. Po prvé, vy tu nevystupujete a od samého začiatku ste nikdy nevystupovali ani s pokorou, ani s úsilím čokoľvek sa naučiť od kohokoľvek iného vrátane koaličných poslancov. Ak chcete vidieť, ako vyzerá arogancia a nepokora, príďte sa niekedy pozrieť na naše zasadanie alebo všimnite si niekedy vystúpenia pani kolegyne Blahovej. Ak hovoríte o prejavoch elementárnej úcty voči pani premiérke, tak vás zase pozývam na zasadanie výboru pre európske záležitosti. Niekoľkokrát sa stalo, že iba vďaka slušnosti a korektnosti, iba vďaka elementárnej úcte, ktorú poslanci za stranu SMER majú voči funkcii premiéra, sa uskutočnilo zasadanie, na ktoré bola pozvaná pani premiérka, pretože keby sme tam nezostali sedieť, tak pani premiérka s dlhým nosom odchádza z výboru, pretože vládni poslanci nemajú ani toľko elementárnej úcty, aby všetci prišli na zasadanie, na ktoré je ohlásená predsedníčka vlády. A to sa stalo niekoľkokrát a opakovane a ja som na to aj na zasadaní nášho výboru upozornil. A, pani kolegyňa, ak vy máte pocit, že ste tento rok v inom parlamente, tak musím povedať, že ja mám pocit, že ste hovorili o úplnej inej opozícii a úplne inej koalícii, než tu fungujú počas toho uplynulého roka v tomto parlamente, najmä keď ste hovorili o tom, čo vás spája. Nehnevajte sa, ale vás nespája... (Prerušenie vystúpenia časomerom.)
Somogyi, Szilárd, poslanec NR SR (2011-04-01):
Nie je taký dôležitý.
Laššáková, Jana, podpredsedníčka NR SR (2015-05-29):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Do rozpravy ústne sa hlási pani navrhovateľka. Končím možnosť prihlásiť sa do rozpravy ústne. Nech sa páči. Aj vy? Dobre. A po navrhovateľke sa hlási aj spravodajca, pán poslanec Fronc.
Glváč, Martin, podpredseda NR SR (2017-04-06):
Ďakujem. Vyhlasujem rozpravu za skončenú. Chce k rozprave zaujať stanovisko navrhovateľ poslanec Šuca? Nech sa páči.
A. Belousovová, podpredsedníčka NR SR: (2008-09-11):
Chcem sa spýtať pani ministerky ako navrhovateľky, či chce zaujať stanovisko. Nech sa páči.
Pellegrini, Peter, podpredseda NR SR (2020-05-20):
Pán poslanec Kazda.
P. Hrušovský, predseda NR SR: (2005-06-23):
(Hlasovanie.) 142 prítomných, 130 za, 1 proti, 11 sa zdržalo. Návrh zákona sme schválili. Pán poslanec, poslanci hlasovaním vám zablahoželali k vášmu krásnemu životnému jubileu dovoľte, aby som sa pridal. (Potlesk.) Prosím pána poslanca Miššíka, aby z poverenia výboru ústavnoprávneho predložil návrhy hlasovaní k návrhu Ústavnoprávneho výboru Národnej rady Slovenskej republiky na vydanie zákona, ktorým sa mení a dopĺňa zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov (tlač 1060). Poradové číslo návrhu je 55.
Figeľ, Ján, podpredseda NR SR (2014-06-05):
S reakciou, nech sa páči, Július Brocka.
Laššáková, Jana, podpredsedníčka NR SR (2013-06-27):
Pán spravodajca, chcete zaujať stanovisko? Nie. Ďakujem pekne. Prerušujem rokovanie o tomto bode programu. Podľa odsúhlasenej zmeny programu pristúpime k prvému čítaniu k návrhu poslancov Andreja Hrnčiara, Bélu Bugára a Gabriela Csicsaia na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov. Návrh zákona má parlamentnú tlač 553, návrh na jeho pridelenie na prerokovanie výborom je v rozhodnutí č. 530. Dávam slovo poslancovi Andrejovi Hrnčiarovi, aby návrh zákona uviedol, nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Andreja Hrnčiara, Bélu Bugára a Gabriela Csicsaia na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 553.)
P. Hrušovský, predseda NR SR: (2005-05-24):
(Hlasovanie.) 137 prítomných, 87 za, 28 proti, 19 sa zdržal, 3 nehlasovali. Bod 4 sme schválili.
P. Paška, predseda NR SR: (2006-12-05):
Ako prvá pani poslankyňa Radičová, nech a páči.
Figeľ, Ján, podpredseda NR SR (2012-09-19):
Ďalším s faktickou je pán poslanec Blaha.
Laurenčík, Milan, podpredseda NR SR (2021-09-29):
S faktickou poznámkou teraz vystúpi pán poslanec Miroslav Suja, nech sa páči.
Pčolinský, Peter, podpredseda NR SR (2022-10-20):
Ďakujem. Prerušujem rokovanie o tomto bode programu. A nasledovať budeme opäť pánom poslancom Svrčekom k návrhu zákona Miloša Svrčeka, Ľudovíta Gogu, Moniky Kozelovej, Jany Žitňanskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. Návrh zákona má parlamentnú tlač 1127, spoločná správa výborov má tlač 1127a. Dávam slovo poslancovi Milošovi Svrčekovi, aby návrh zákona odôvodnil. Nech sa páči. (Rokovanie o návrhu poslancov Národnej rady Slovenskej republiky Miloša Svrčeka, Ľudovíta Gogu, Moniky Kozelovej a Jany Žitňanskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1127.)
Pellegrini, Peter, predseda NR SR (2014-12-09):
Ďakujem pekne, je všeobecný súhlas s týmto návrhom? (Súhlasná reakcia z pléna.) Áno, ďakujem veľmi pekne. Pani poslankyňa, váš návrh sme prijali, tak ako ste ho uviedli. Ešte niekto pred hlasovaním? Nie, takže začneme. Budeme pokračovať hlasovaním o zákone z 21. októbra 2014, ktorým sa mení a dopĺňa Obchodný zákonník, vrátený prezidentom Slovenskej republiky na opätovné prerokovanie Národnou radou, tlač 1313. Poprosím pána poslanca Antonína Cicoňa, aby uviedol hlasovanie. (Hlasovanie o zákone z 29. októbra 2014, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1313.)
Ondruš, Branislav, poslanec NR SR (2012-04-04):
Sľubujem. (Potlesk.)
Pellegrini, Peter, predseda NR SR (2024-01-17):
Pani poslankyňa Števulová.
Laššáková, Jana, podpredsedníčka NR SR (2014-11-08):
Nech sa páči, pán navrhovateľ, pán poslanec Lipšic.
P. Hrušovský, predseda NR SR: (2003-10-21):
Prerušujem rokovanie o vládnom návrhu zákona o medzinárodnom práve súkromnom a poprosím pána ministra, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení zákona č. 669/2002 Z. z. Pán minister, nech sa páči, máte slovo.
Jurinová, Erika, podpredsedníčka NR SR (2014-09-17):
Pán poslanec Martvoň, ako reakcia na faktické poznámky.
B. Bugár, podpredseda NR SR: (2006-05-25):
(Hlasovanie.) Prítomných je 129 poslancov, za 43, proti 14, zdržalo sa 69, nehlasovali 3. Neschválili sme túto pripomienku.
Hrnčiar, Andrej, podpredseda NR SR (2016-12-07):
Dobre. Takže ďalším bodom programu je prvé čítanie o návrhu poslancov Martina Klusa, Milana Laurenčíka, Juraja Drobu a Jozefa Viskupiča na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Návrh zákona má tlač 319. Návrh na jeho pridelenie na prerokovanie výborom je v rozhodnutí č. 324. Dávam slovo poslancovi Martinovi Klusovi, aby návrh zákona uviedol.
Figeľ, Ján, podpredseda NR SR (2014-03-21):
Ďakujem pekne. Na východe sa hovorí „dva“ percentá. Nech sa páči, Štefan Kuffa.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 142, za 72, proti 24, zdržalo sa 46. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Antal, Peter, poslanec NR SR (2019-09-11):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu, výboru pre financie a rozpočet, výboru pre pôdohospodárstvo a životné prostredie, výboru pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie, aby predmetný návrh zákona prerokovali do 21. novembra a v gestorskom výbore do 25. novembra, tak ako som navrhol, navrhol v rozprave.
Sulík, Richard, poslanec NR SR (2012-07-26):
Ďakujem za slovo, je to skôr otázka na vás, pán predseda, vy ste otvorili rozpravu len k voľbe šéfa NKÚ a nie voľbe členov do ÚPN. Teraz nám oznamujete, že rozprava bola spojená. Po prvé nám to oznamujete dodatočne a po druhé no... (Ruch v sále.), zo záznamu zistíte, že... (Ruch v sále.) Prepáčte, ešte jednu dokončím, že spojenie rozpravy si predsa vyžaduje minimálne nejaký všeobecný súhlas.
Laurenčík, Milan, poslanec NR SR (2016-05-18):
Ďakujem za slovo. Vážený pán predsedajúci, vážené panie poslankyne, páni poslanci, nebudem dlho rozprávať v tejto rozprave, chcel by som len podotknúť to, že takéto opatrenie, ktoré dneska navrhujeme, naozaj nestojí nič, mám to v praxi vyskúšané. Ako starosta obce Terchová som v podstate v rámci svojho volebného programu Bližšie k občanovi, tak sa tá časť toho programu nazývala, toto opatrenie zrealizoval. Nemali sme síce stránkové dni až do osemnástej, ale zase sme mali od trinástej do sedemnástej, a naviac sme teda obecný úrad otvorili pre občanov ešte aj v sobotu, hlavne na dedinách, kde ľudia dochádzajú do práce ďalej do okresného mesta, majú problém si na úrade vybaviť niečo v pracovných hodinách v pracovný deň a musia si brať dovolenky. A toto predĺženie vlastne slúžilo na to, že v stredu si dokázali veci vybaviť na obecnom úrade aj tak, že si dovolenku nemuseli brať a v sobotu, samozrejme, ešte aj tí, ktorí do našej obce dochádzali... (Prerušenie vystúpenia predsedajúcim.)
M. Číž, podpredseda NR SR: (2006-08-04):
Vážené dámy, vážení páni, konštatujem, že sme uznášaniaschopní. Budeme teda pokračovať v hlasovaní, poprosím pána spravodajcu, aby uviedol návrh.
Laššáková, Jana, podpredsedníčka NR SR (2013-04-30):
Ďakujem. Prerušujem rokovanie o tomto bode programu a k hlasovaniu pristúpime o 19.40 hod. Takže krátka, trojminútová prestávka. (Prestávka.) (Po prestávke.)
Zmajkovičová, Renáta, podpredsedníčka NR SR (2014-07-02):
Nech sa páči.
Kvorka, Ján, poslanec NR SR (2017-10-18):
Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, o tomto návrhu hlasovať.
J. Blanár, poslanec: (2004-10-20):
Nemusím hovoriť ani o tom, že Úrad pre finančný trh pol roka nekonal vo veci, keď poisťovne neodviedli 8 percent na účet na ministerstve vnútra. Pol roka nekonal, samozrejme, všetko ostalo v poriadku, tak ako bolo predtým na Úrade pre finančný trh. A takto to na tom Slovensku chodí, a to je prípad aj nebankových subjektov. Ďakujem. (Potlesk.)
Zmajkovičová, Renáta, podpredsedníčka NR SR (2013-06-27):
S reakciami, s faktickými poznámkami 6 poslancov. Uzatváram možnosť prihlásiť sa s faktickou poznámkou, sedem. Pán poslanec Hlina.
Grendel, Gábor, podpredseda NR SR (2023-05-05):
Dávam slovo spoločnému spravodajcovi z výboru pre pôdohospodárstvo a životné prostredie pánovi poslancovi Jánovi Szőllősovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
P. Hrušovský, predseda NR SR: (2005-05-17):
(Hlasovanie.) 146 prítomných, 62 za návrh, 79 proti, 4 sa zdržali, 1 nehlasoval. (Potlesk.) Národná rada Slovenskej republiky návrh zákona neschválila. Ďakujem pánovi ministrovi, pánovi spoločnému spravodajcovi. Pán minister, nech sa páči.
Laurenčík, Milan, podpredseda NR SR (2020-11-25):
Ďakujem veľmi pekne. Otváram teda všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie, pretože pani poslankyňa bola prihlásená s procedurálnym návrhom. Ale do rozpravy sa prihlásil pán spravodajca. Nech sa páči, máte slovo.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145, za 110, zdržalo sa 34 poslancov, 1 nehlasoval. Konštatujem, že návrh sme schválili. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe (tlač 988). Pán poslanec Pamula ako spravodajca, nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 988.)
Kažimír, Peter, podpredseda vlády a minister financií SR (2012-09-11):
Ďakujem veľmi pekne, pani podpredsedníčka, za slovo. Dámy a páni, nosnou časťou návrhu tohto zákona je transpozícia európskej smernice, ktorou sa stanovujú dodatočné predpoklady na výpočet ročnej percentuálnej miery nákladov. Keďže pôvodné predpoklady už nie sú dostatočné a nie sú prispôsobené ani obchodnej situácii na trhu, je potrebné ich doplniť o nové ustanovenia pre výpočet ročnej percentuálnej miery nákladov pri úveroch bez pevne stanoveného trvania, či opakovanie splatných úverov ako sú kontokorentné úvery napríklad. Takisto je to v prípade kreditných kariet a podobne. Návrh zákona ďalej obsahuje ustanovenia, ktoré riešia problémy aplikačnej praxe, ktoré sa na trhu spotrebiteľských úverov vyskytli, a ďalšie legislatívno-technické úpravy v zákone o bankách. Súčasťou návrhu zákona je aj zavedenie špeciálneho režimu pre úvery, ktoré poskytujú banky alebo pobočky zahraničných bánk vlastníkov bytov, alebo nebytových priestorov zastúpených správcom, alebo spoločenstvom vlastníkov, a účelom ktorých je oprava alebo údržba bytového domu. Cieľom je zaistiť týmto vlastníkom pri čerpaní úverov na obnovu alebo rekonštrukciu bytových domov vyššiu ochranu, keďže v drvivej väčšine ide o spotrebiteľov. Reagujúc na problémy v praxi je aj novelizovaný zákon č. 492/2009 Z. z. o platobných službách a o zmene a doplnení niektorých zákonov v znení neskorších predpisov. Cieľom je umožniť vlastníkom bytov a nebytových priestorov získať bezplatne na základe žiadosti raz ročne výpis z účtu bytového domu, v ktorom vlastnia byt, a to aj bez súhlasu spoločenstva, alebo správcu tohto spoločenstva, alebo tohto bytového domu. Návrh zákona bude mať pozitívne sociálne vplyvy na určité skupiny obyvateľstva a spotrebiteľov finančných služieb z dôvodu zvýšenia ich informovanosti a zvýšenia ich ochrany. Návrh zákona nebude mať vplyv na rozpočet verejnej správy a návrh zákona je takisto v súlade s Ústavou Slovenskej republiky ako aj s inými zákonmi Slovenskej republiky. Ďakujem.
Goga, Pavol, poslanec NR SR (2017-12-06):
Ďakujem za slovo, pán predseda. Pán Matovič, strácate kondíciu. Toto vaše vystúpenie nestálo naozaj za fajku tabaku a čím ďalej, tým je to s vami horšie. Priznám sa, nepočul som vystúpenie pána Blahu na pani podpredsedníčku, ale za to som videl vás, ako ste počas rozpravy vykrikovali na pána podpredsedu Národnej rady: „Drž hubu!“ A stačilo mi to o vašom charaktere. Takže, pán Matovič, mali by ste odísť z parlamentu. Avšak paradoxne nám to vyhovuje, lebo OĽANO stráca preferencie, keď ste tu. Takže buďte tu, tak ako to povedal aj pán Erik Tomáš. Lenže vy potrebujete byť v Národnej rade Slovenskej republiky, lebo strácate zem pod nohami aj vo vlastnej strane a toho sa bojíte. Preto ste tu a režírujete toto divadlo. Viete čo, pán Matovič, je mi smutno, že zneužívate takto hyenisticky smrť našich opatrovateliek. Je to až neuveriteľné, čo používate na politický boj, avšak svedčí to o vašej povahe, tak ako ste riešili vysvetľovanie daňových problémov vo vlastnej firme s vlastnou matkou a verte, že mi je z toho smutno. A pýtam sa vás, spolustraníci, čo si o tom vy myslíte?
Klus, Martin, poslanec NR SR (2017-05-18):
Príjemný, dobrý večer. Ďakujem pekne, pán predseda, za slovo. Rád by som oznámil, že v diskusii vystúpili dvaja páni poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Šimko, prezident Prezídia Fondu národného majetku SR: (2007-06-29):
Prezídium Fondu národného majetku Slovenskej republiky a Dozorná rada Fondu národného majetku prerokovali predkladaný materiál na svojich riadnych zasadnutiach 26. 4. 2007, uznesenie Prezídia č. 1/CLXXXVI/07 a uznesenie Dozornej rady č. 3/IV/2007. V zmysle ustanovenia § 32 ods. 3 citovaného zákona predložil Fond národného majetku Slovenskej republiky materiál na prerokovanie vláde Slovenskej republiky. Táto tento materiál prerokovala na svojom zasadnutí 16. mája 2007 a uznesením č. 439 B.1 ho odporučila predložiť na rokovanie Národnej rade Slovenskej republiky. Pán predsedajúci...
Záborská, Anna, poslankyňa NR SR (2023-05-25):
Ďakujem veľmi pekne, pán predseda. Pán predseda Viskupič, veľmi dobre sa mi počúvali vaše slová, keď ste obhajovali suverenitu Slovenskej republiky vo finančných otázkach. Veľmi mi to pripomínalo vystúpenie vášho pána predsedu Richarda Sulíka v Európskom parlamente, ktorý vždy sa prihlásil, keď bola ohrozená zvrchovanosť Slovenskej republiky. Ja by som bola ale veľmi rada, keby ste takto plemenne alebo takto dôsledne obhajovali Slovenskú republiku a jej zvrchovanosť aj v kultúrno-etických otázkach, pretože v týchto otázkach v roku 2002 parlament Slovenskej republiky prijal deklaráciu, a aj všetky zmluvy hovoria o tom, že v otázkach poskytovania zdravotnej starostlivosti, v otázkach rodinného práva je absolútna zvrchovanosť národného štátu. Ale zopakujem to znovu. Ďakujem vám za vaše vystúpenie a za hájenie Slovenska. Navyše aj ukotvenie toto v Ústave Slovenskej republiky. Ďakujem veľmi pekne.
Šuca Peter, poslanec NR SR (2012-09-19):
Ďakujem za slovo, pán predseda. V rozprave vystúpili traja poslanci Národnej rady. Keďže v rozprave nezaznel v zmysle rokovacieho poriadku žiaden pozmeňujúci ani doplňujúci návrh, dajte, prosím, hlasovať o pozmeňujúcich návrhoch zo spoločnej správy, bodoch 1 a 2 hlasovať spoločne, ktoré gestorský výbor odporúča schváliť.